Бастер Китон

**Џозеф Френк** „**Бастер**“ **Китон** (4 октомври 1895 – 1 февруари 1966) бил американски актер, комичар и режисер. Тој е најпознат по своите неми филмови во текот на 1920-тите, во кои изведувал физичка комедија и инвентивни каскадерски движења. Често имал стоички, безизразен израз на лицето што станало негов заштитен знак и му го донело прекарот „Големото камено лице“.

Китон бил ѕвезда на водвиљот од дете, настапувајќи како дел од патувачката група на неговото семејство. Како возрасен, тој започнал да работи со независниот продуцент Џозеф М. Шенк и режисерот Едвард Ф. Клајн, со кои направил серија успешни комедии во раните 1920-ти, вклучувајќи ги *[[Една недела (филм од 1920)|Една недела]]* (1920), *Плејхаус* (1921), *Полицајци* (1922) и *Електричната куќа* (1922). Потоа се префрлил на долгометражни филмови; како што се *[[Шерлок помладиот (филм)|Шерлок помладиот]]* (1924), *[[Генерал (филм од 1926)|Генерал]]* (1926), *[[Парoбродот Бил Помладиот (филм)|Парабродот Бил помладиот]]* (1928) и *[[Снимател (филм)|Снимателот]]* (1928), кои остануваат високо ценети. Г*енерал* е можеби неговото најпризнато дело; Орсон Велс го сметал за „најголемата комедија некогаш направена... и можеби најголемиот филм некогаш направен“.

Кариерата на Китон опаѓала по 1928 година, кога потпишал договор со „Метро-Голдвин-Мајер“ и ја изгубил уметничката независност. Неговата прва сопруга се развела од него, а тој западнал во алкохолизам. Бил отпуштен од „МГМ“ во 1933 година, со што ја завршил својата кариера како главен актер во играни филмови. Во 1940-тите откако се оженил со Елеонор Норис работел како почесен комичар до крајот на својот живот. Во овој период, имал камео улоги во *[[Булевар на самракот (филм од 1950)|Булевар на самракот]]* (1950), *Под рефлектори* (1952) на Чарли Чаплин и во разни телевизиски програми. Добил почесен Оскар во 1959 година.

Критичарот Роџер Еберт напишал за „извонредниот период од 1920 до 1929 година“ на Китон, кога тој „работел без прекин“, како нешто што го направило „најголемиот актер-режисер во историјата на филмовите“. Во 1996 година, *[[Entertainment Weekly|„]]*Енетертејмент Викли''“'' го признале Китон како седми најголем филмски режисер, наведувајќи дека „неговите филмови нудат голема смеа со неверојатна физичка измислица и вселенска решителност што се приближува до филозофска величина“.  Во 1999 година, Американскиот филмски институт го рангирал како 21-ва најголема машка ѕвезда на класичната американска кинематографија.

## Филмографија

* *[[Три епохи (филм од 1923)|Три епохи]]* (1923)
* *Нашето гостопримство* (1923)
* *[[Шерлок помладиот (филм)|Шерлок помладиот]]* (1924)
* *Навигаторот* (1924)
* *Седум шанси* (1925)
* *Оди на запад* (1925)
* *Боречкиот батлер* (1926)
* *[[Генерал (филм од 1926)|Генерал]]* (1926)
* *[[Колеџ (филм од 1927)|Колеџ]]* (1927)
* *[[Парoбродот Бил Помладиот (филм)|Паробродот Бил Џуниор]]* (1928)
* *[[Снимател (филм)|Снимател]]* (1928)
* *Брак од инает* (1929)

## Наводи

## Литература
 

## Надворешни врски

* 
* The International Buster Keaton Society. .
* Buster Keaton Museum
* Buster Keaton and the Muskegon Connection
* Buster Keaton in Five Easy Clips (archived)
* Buster Keaton Photo Galleries (includes rare images of BK smiling and laughing; archived)
Категорија:Американски филмски глумци
Категорија:Починати во 1966 година
Категорија:Родени во 1895 година